CELEX: 32019D2136
Language: fi
Date: 2019-12-05 00:00:00
Title: Neuvoston päätös (EU) 2019/2136, annettu 5 päivänä joulukuuta 2019, luvan antamisesta aloittaa neuvottelut vuoden 1992 kansainvälisen sokerisopimuksen muuttamiseksi

13.12.2019   
               
               
                  FI
               
               
                  Euroopan unionin virallinen lehti
               
               
                  L 324/3
               
            
         NEUVOSTON PÄÄTÖS (EU) 2019/2136,
         annettu 5 päivänä joulukuuta 2019,
         luvan antamisesta aloittaa neuvottelut vuoden 1992 kansainvälisen sokerisopimuksen muuttamiseksi
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 3 ja 4 kohdan kanssa,
         ottaa huomioon Euroopan komission suosituksen,
         sekä katsoo seuraavaa:
         
                     (1)
                  
                  
                     Neuvoston päätöksellä 92/580/ETY (1) unionista tuli vuoden 1992 kansainvälisen sokerisopimuksen (2), jäljempänä ’sopimus’, osapuoli ja kansainvälisen sokerijärjestön, jäljempänä ’järjestö’, jäsen.
                  
               
                     (2)
                  
                  
                     Unioni on vuodesta 1995 lähtien hyväksynyt sopimuksen voimassaolon jatkamisen kaksivuotiskausilla. Saatuaan neuvostolta siihen luvan komissio esitti 19 päivänä heinäkuuta 2019 pidetyssä kansainvälisen sokerineuvoston, jäljempänä ’ISC’, 55. istunnossa kantansa sen puolesta, että sopimuksen voimassaoloa jatketaan uudella kaksivuotiskaudella, joka päättyy 31 päivänä joulukuuta 2021.
                  
               
                     (3)
                  
                  
                     ISC jatkoi 19 päivänä heinäkuuta 2019 tekemällään päätöksellä sopimuksen voimassaoloa kahdella vuodella 31 päivään joulukuuta 2021 asti.
                  
               
                     (4)
                  
                  
                     Sopimuksen 8 artiklan nojalla ISC hoitaa tai huolehtii kaikkien niiden tehtävien hoitamisesta, jotka ovat tarpeen sopimuksen määräysten soveltamiseksi. Sopimuksen 13 artiklan nojalla ISC tekee päätöksensä periaatteessa yksimielisesti. Jollei yksimielisyyttä saavuteta, päätökset tehdään yksinkertaisella ääntenenemmistöllä, jollei sopimuksessa vaadita määräenemmistöä.
                  
               
                     (5)
                  
                  
                     Sopimuksen 25 artiklan mukaan järjestön jäsenillä on yhteensä 2 000 ääntä. Jokaisella järjestön jäsenellä on tietty äänimäärä, joka tarkistetaan vuosittain sopimuksessa määrättyjen perusteiden mukaisesti.
                  
               
                     (6)
                  
                  
                     On unionin etujen mukaista osallistua kansainväliseen sokerialaa koskevaan sopimukseen, kun otetaan huomioon kyseisen alan merkitys useille jäsenvaltioille ja Euroopan sokerialan taloudelle.
                  
               
                     (7)
                  
                  
                     Sopimuksen institutionaalinen kehys ja erityisesti järjestön jäsenten keskinäinen äänten jakautuminen, joka myös määrittää jäsenten järjestölle suorittaman maksuosuuden, eivät kuitenkaan enää vastaa todellista tilannetta maailman sokerimarkkinoilla.
                  
               
                     (8)
                  
                  
                     Järjestölle suoritettavia maksuosuuksia koskevien sopimuksen sääntöjen mukaan unionin osuus maksuosuudesta on vuodesta 1992 lähtien pysynyt samana, vaikka sokerin maailmanmarkkinat, ja erityisesti unionin suhteellinen asema niillä, ovat sittemmin muuttuneet huomattavasti. Tämän tuloksena unioni on viime vuosina vastannut suhteettoman suuresta osuudesta järjestön talousarviokustannuksia ja kantanut suhteettoman suuren osuuden järjestön talousarviovastuusta.
                  
               
                     (9)
                  
                  
                     Neuvoston päätöksellä (EU) 2017/2242 (3) komissiolle annettiin lupa aloittaa neuvottelut sopimuksen muiden osapuolten kanssa ISC:ssä sopimuksen uudistamiseksi; tarkoituksena oli erityisesti puuttua järjestön jäsenten välisiin eroihin äänimäärässä ja maksuosuuksissa sekä suhteellisessa asemassa, joka jäsenillä on sokerin maailmanmarkkinoilla. Tämä lupa on voimassa 31 päivään joulukuuta 2019 saakka.
                  
               
                     (10)
                  
                  
                     Päätöksellä (EU) 2017/2242 saamansa luvan perusteella komissio aloitti neuvottelut järjestön jäsenmaiden kanssa ja esitti muutosehdotuksia sopimuksen 25 artiklaan. ISC päätti 19 päivänä heinäkuuta 2019 avata neuvottelut sopimuksen osittaisesta uudelleentarkastelusta ennen sen marraskuussa 2019 järjestettävää kokousta Yhdistyneiden kansakuntien kauppa- ja kehityskonferenssin (UNCTAD) ohjauksessa. Useiden järjestön jäsenmaiden pyyntöjen perusteella ISC päätti, että sen lisäksi, että muutetaan sopimuksen 25 artiklaa, myös muita sopimuksen aihealueita, kuten järjestön tavoitteita ja työohjelmaa koskevia aihealueita, olisi tarkasteltava uudelleen. ISC:n päätöksen mukaisesti neuvottelut on saatettava päätökseen viimeistään 31 päivänä joulukuuta 2021.
                  
               
                     (11)
                  
                  
                     Neuvostolta tarvitaan näin ollen uusi lupa, joka kattaa neuvottelujen laajennetun soveltamisalan ja pidennetyn määräajan.
                  
               
                     (12)
                  
                  
                     Kaikki neuvotteluissa sovitut muutokset olisi hyväksyttävä sopimuksen 44 artiklassa määrätyn menettelyn mukaisesti. Kyseisen artiklan mukaan ISC voi määräenemmistöllä antaa järjestön jäsenille suosituksen sopimuksen muuttamisesta. Unionin, joka on ISC:n jäsen sopimuksen 7 artiklan mukaisesti, olisi voitava osallistua neuvotteluihin sopimuksen institutionaalisen kehyksen muuttamiseksi.
                  
               
                     (13)
                  
                  
                     Siksi on aiheellista, että komissiolle annetaan lupa aloittaa neuvottelut ISC:ssä sopimuksen muuttamiseksi, että annetaan neuvotteluohjeet ja että komissio voi neuvotteluita käydessään kuulla päätöksellä (EU) 2017/2242 nimettyä erityiskomiteaa,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            
               1.   Komissiolle annetaan lupa aloittaa neuvottelut vuoden 1992 kansainvälisen sokerisopimuksen muuttamiseksi.
            
            
               2.   Neuvottelut käydään neuvoston antamien ja tämän päätöksen lisäyksessä olevien neuvotteluohjeiden pohjalta.
            
         
         
            2 artikla
            Neuvottelut käydään perushyödyketyöryhmää kuullen.
         
         
            3 artikla
            Tätä päätöstä sovelletaan 31 päivään joulukuuta 2021.
         
         
            4 artikla
            Tämä päätös on osoitettu komissiolle.
         
         
            Tehty Brysselissä 5 päivänä joulukuuta 2019.
            
               
                  Neuvoston puolesta
               
               
                  Puheenjohtaja
               
               M. LINTILÄ
            
         
         
            (1)  Neuvoston päätös 92/580/ETY, tehty 13 päivänä marraskuuta 1992, vuoden 1992 kansainvälisen sokerisopimuksen allekirjoittamisesta ja tekemisestä (EYVL L 379, 23.12.1992, s. 15).
         
            (2)  Vuoden 1992 kansainvälinen sokerisopimus (EYVL L 379, 23.12.1992, s. 16).
         
            (3)  Neuvoston päätös (EU) 2017/2242, annettu 30 päivänä marraskuuta 2017, luvan antamisesta aloittaa neuvottelut vuoden 1992 kansainvälisen sokerisopimuksen muuttamiseksi (EUVL L 322, 7.12.2017, s. 29).